**Csongrád Város Polgármesterétől**

Száma: FJL/146-1/2020. **„M”**

Témafelelős: Dr. Mezey Szimonetta, Bárdos Rita

**E L Ő T E R J E S Z T É S**

**Csongrád Városi Önkormányzat Képviselő-testületének**

**2020. március 26-ai ülésére**

**Tárgy:** Nyilvános pályázat kiírása a Csongrád város közigazgatási területén végzendő helyi menetrend szerinti autóbusszal történő személyszállítási közszolgáltatás 2020. július 1. napjától történő ellátására

**Tisztelt Képviselő-testület!**

A Dél-alföldi Közlekedési Központ Zrt. /továbbiakban DAKK Zrt./ jogelőd társasága a Tisza Volán Zrt. a személyszállítási szolgáltatásokról szóló 2012. évi XLI. törvény előírásai alapján meghirdetett nyílt pályázaton, egyedüli pályázóként nyerte el a Csongrád Város közigazgatási területén végzendő helyi, menetrend szerinti, autóbusszal történő személyszállítási tevékenység ellátását.

Az Önkormányzat és a DAKK Zrt. között 2012. decemberében megkötött közszolgáltatási szerződés 2017. december 31. napjával meghosszabbításra kerület a vasúti és közúti személyszállítási közszolgáltatásról, valamint az 1191/69/EGK és az 1107/70/EGK tanácsi rendelet hatályon kívül helyezéséről szóló 1370/2007/EK számú Európai Parlament és a Tanács rendeletének 4. cikk (4) bekezdése alapján. A jogszabály szerinti 2 és fél évvel történő meghosszabbítás idén június 30.-án véget ér, további meghosszabbításra nincs lehetőség.

Tekintettel arra, hogy a közszolgáltatási szerződés ez év július 1. napjával megszűnik, az Önkormányzatnak a helyi, menetrend szerinti, autóbusszal történő személyszállítási tevékenység szolgáltatására nyílt pályázatot kell kiírnia.

Csongrád Város közigazgatási területén helyi, autóbusszal végzett menetrend szerinti személyszállítási szolgáltatás ellátása tárgyában a pályázati felhívás a jelen előterjesztés 1. számú mellékletét képezi. (A személyszállítási szolgáltatásokról szóló 2012. XLI. törvény 23. § (4) és (5) bekezdése értelmében külön pályázati felhívást kell közzétenni, mely előírja közlekedési szolgáltató kiválasztására vonatkozó feltételeket.) A személyszállítási szolgáltatásokról szóló 2012. XLI. törvény 23. § (4) bekezdése szerint a pályázati felhívást az ellátásért felelősnek legalább kettő országos napilapban, továbbá a Magyar Közlöny mellékleteként megjelenő Hivatalos Értesítőben, az ellátásért felelős hivatalos honlapján, továbbá az önkormányzatnak a helyben szokásos módon is közzé kell tenni a pályázat benyújtási határidejét legalább 60 nappal megelőzően.

A pályázati felhívás főbb elemei az alábbiak:

**Ellátandó tevékenység:** Autóbusszal végzett helyi menetrendszerinti személyszállítási szolgáltatás ellátása előre meghatározott menetrend szerint és követelményrendszer alapján, menetjegyek és bérletek árusítása, menetrendszerinti közlekedéssel kapcsolatos információk nyújtása.

Szerződés volumene: 31 ezer menetrendi kilométer/év.

Szerződés típusa: közszolgáltatási szerződés

Teljesítés helye: Csongrád Város közigazgatási területe.

Bevételek: A nyertes ajánlattevő szolgáltató rendelkezik a jegy és bérlet bevétellel, az általa megigényelt szociálpolitikai menetdíj-támogatással és központi helyi közösségi közlekedési támogatással, a megajánlott önkormányzati működési támogatással, amelyből fenntartja a szolgáltatást. A pályázónak 2020-tól a jelenleg érvényes tarifákat kell alkalmaznia.

Pályázat formája: nyilvános

Elbírálás módja: A Pályázati kiírásban meghatározott alkalmassági követelmények és bírálati szempontok alapján, az Önkormányzat a legalacsonyabb összegű Ft/km ajánlatot tevő pályázóval köt szerződést.

Műszaki feltételek: A kiírásban minimális szakmai feltételek (referencia, járművekkel, telephellyel kapcsolatos elvárások) szerepelnek, ezáltal a piaci szereplők széles körének van lehetősége pályázaton indulni.

Pályázati Értesítő közzététele: Képviselő-testületi ülést követően a Magyar Közlöny Hivatalos Értesítőjében, két országos napilapban, önkormányzati hirdetményben.

Pályázati kiírás elérhető: a város honlapján a Hivatalos Értesítőben történő megjelenés napjától.

Pályázat benyújtásának határideje: a Hivatalos Értesítőben történő megjelenéstől számított 60 nap.

Eredményhirdetés tervezett időpontja: A pályázat benyújtási határidejét követő 30 napon belül.

Szerződéskötés tervezett időpontja: Az eredményhirdetés időpontját követő 10 napon belül.

A szolgáltatás megkezdésének időpontja: 2020. július 1.

A szolgáltatás befejezésének időpontja: szerződés szerint

A fentiek alapján kérem az előterjesztés megvitatását, és a határozati javaslat elfogadását.

**Határozati javaslat**

Csongrád Városi Önkormányzat Képviselő-testülete megtárgyalta**: *"****Nyilvános pályázat kiírása a Csongrád város közigazgatási területén végzendő helyi menetrend szerinti autóbusszal történő személyszállítási közszolgáltatás 2020. július 1. napjától történő ellátására.”* című előterjesztéstés a következő döntést hozza:

1. A Képviselő-testület felkéri a polgármestert a Csongrád város közigazgatási területén végzendő helyi menetrend szerinti autóbusszal történő személyszállítási közszolgáltatás 2020. július 1. napjától történő ellátását célzó pályázati eljárás lefolytatására.

Határidő: 2020. április 6.

Felelős: Bedő Tamás polgármester

Erről jegyzőkönyvi kivonaton értesítést kap:

1. a képviselő-testület tagjai

2. a fejlesztési, vagyongazdálkodási és üzemeltetési iroda

Csongrád, 2020. március 19.

 Bedő Tamás

 polgármester

**Pályázati Dokumentáció
(Pályázati Felhívás)**

**Csongrád Város közigazgatási területén autóbusszal végzett, helyi közforgalmú menetrendszerinti személyszállítás közszolgáltatási szerződés keretében történő ellátása tárgyban**

**Kiíró:**

**Csongrád Város Önkormányzata**

**2020. március …**

**Pályázati Felhívás**

Csongrád Város Önkormányzata (továbbiakban: Kiíró vagy Megrendelő) Csongrád Város közigazgatási területén autóbusszal végzett, helyi közforgalmú menetrendszerinti személyszállítás közszolgáltatási szerződés keretében történő ellátására pályázatot ír ki a személyszállítási szolgáltatásokról szóló 2012. évi XLI. törvény (továbbiakban személyszállítási törvény) 23. §-a alapján.

1. **Kiíró neve, címe, telefon- és telefaxszáma**

**Csongrád Városi Önkormányzat**

* cím: 6640 Csongrád, Kossuth Lajos tér 7.
* adószám: 15726896-2-06
* bankszámlaszám: 11735050-15354721
* számlavezető bank: OTP Bank Nyrt.
* képviseli: Bedő Tamás polgármester
* kapcsolattartó: Dr. Mezey Szimonetta fejlesztési, vagyongazdálkodási és üzemeltetési irodavezető és Bárdos Rita környezetvédelmi előadó
* telefon: 06/63-571-967; 63/571-945
* fax: 06/63-571-901
* e-mail: mezey.szimonetta@csongrad.hu; bardosrita@csongrad.hu
1. **Az eljárás tárgya**

Csongrád Város közigazgatási területén autóbusszal végzett, helyi közforgalmú menetrendszerinti személyszállítás feladatainak és a hozzá kapcsolódó kiegészítő tevékenységek ellátása, mint:

* jegy- és bérletértékesítés
* általános ügyfélszolgálati kiszolgálással kiegészített pótdíjazási és jegyellenőrzési tevékenység
* megállóhelyi, végállomási és egyéb utastájékoztatási feladatok.

A részletes követelményrendszert, az alkalmassági feltételrendszert, a pályázaton való részvétel feltételeit, valamint a pályázat benyújtásához szükséges információkat a Pályázati Kiírás és annak részeként a közszolgáltatási szerződés tervezet tartalmazza.

1. **A szolgáltatás teljesítésének helye**

Csongrád Város közigazgatási területe

1. **A közszolgáltatási szerződés időtartama**

Megrendelő a közszolgáltatási szerződést 2020. július 01. és 2024. december 31. közötti időszakra köti.

A szolgáltatás megkezdésének napja: 2020. július 01.

1. **A pályázat benyújtásának határideje, helye**
* Határidő: 2020. június 15. hétfő 10:00 óra
* Hely: **Csongrád Város Polgármesteri Hivatal**

**6640 Csongrád, Kossuth Lajos tér 7. 1. emelet 106.**

 **Bárdos Rita környezetvédelmi előadó**

1. **A pályázatok bontása**

A pályázatok benyújtását követően bontás következik, melyen Kiíró képviselőin és meghívottjain túl kizárólag a Pályázatot benyújtók lehetnek jelen.

1. **Az eredményhirdetés tervezett időpontja**

2020. június 24. szerda

1. **Közszolgáltatási szerződés megkötésének tervezett időpontja**

2020. június 26. péntek

1. **Elbírálás módja és szempontja**

A pályázati dokumentációban meghatározott alkalmassági követelmények és bírálati szempontok alapján Megrendelő az összességében legelőnyösebb ajánlatot benyújtó Pályázóval köt szerződést. A részletes bírálati szempontrendszert a pályázati dokumentáció tartalmazza.

1. **A Pályázati Dokumentáció beszerzésének feltételei**

A Pályázati Dokumentáció megvásárlásának határideje: a pályázat benyújtásának határideje.

A Pályázati Dokumentáció megvásárlásának ára: 50.000,- Ft + áfa.

A Pályázati Dokumentáció ellenértékét Pályázó átutalással teljesítheti Csongrád Városi Önkormányzat OTP Nyrt. Banknál vezetett 11735050-15354721 számú bankszámlájára. A Pályázati Dokumentáció az átutalás banki értesítőjének másolatával vagy elektronikus rendszerből nyomtatott igazolás felmutatásával vehető át munkanapokon munkaidőben (hétfőtől csütörtökig: 08-16 óra között, pénteken: 08-14:00 óra között) a Fejlesztési, Vagyongazdálkodási és üzemeltetési Irodán (6640 Csongrád, Kossuth Lajos tér 7. 1. emelet 106.) vagy a 20/7778261 –es telefonszámon.

A megvásárolt Pályázati Dokumentáció másra át nem ruházható. A Pályázati Dokumentáció megvásárlása előfeltétele a pályázati eljárásban való részvételnek. Közös pályázat (konzorcium) esetében egy Pályázati Dokumentáció megvásárlása elegendő valamely Pályázó részéről.

1. **Pályázók köre**

A pályázat nyílt. A pályázaton pályázóként részt vehetnek azon szolgáltatók, akik a személyszállítási törvényben és a vonatkozó jogszabályokban foglalt autóbuszos személyszállító engedéllyel rendelkeznek. Az Európai Gazdasági Térségen kívüli székhelyű szolgáltató a pályázaton részt vehet, ha székhely szerinti országban is biztosított a menetrendszerinti autóbusz-közlekedésben a nemzeti elbánás külföldiek számára.